Document ID: /roh_data/filtered/fineweb-2-filterrobots_roh.jsonl.gz/4576

La finamira dals organisaturs dal campiunadi mundial 2017 a San Murezzan è da laschar enavos la natira uschia sco quai ch'ella era avant las cursas alpinas – gieus persistents quai era lur credo. Mintga crest, mintga fora ed aual duess vesair ora sco avant. Per accumplir quella finamira han geometers registrà il terren avant a las cursas.
Il militar fa las lavurs da grop e Jon Jachen Flura da Müstair cun sia firma fa las lavurs finas. El è responsabel che l’erva creschia sin ils prads, exactamain quell’erva ch'existiva avant il campiunadi. Per cuntanscher quella finamira han ins tratg sem spezial cun exact quellas flurs che creschian sin quell’autezza ed en quai lieu a Salastrains.
Sche tut funcziuna lura vegn ad esser la cuntrada enturn Salastrains sur San Murezzan la fin da questa stad precis uschia sco avant ils gieus.
RR actualitad 17:00